Panemuan Wayang pancen panemuan kang fenomenal. Saka iringan gamelan, jogetan, sabetan lan ada-ada, wayang bisa urip. Tanpa iku, wayang dadi barang mati satengahe pagelaran. Gamelan lan jogetan dadi piranthi kang ora bisa dipisahake karo wayang. Semana uga wayang wong. Ora mung wayang kulit wae sing kondhang ing mancanegara, gamelan lan jogedan wayang wong uga wis moncer ing mancanegara awit negara iki durung mardika.
